Avis juridique important

|

31994D0219

94/219/ΕΚ: Απόφαση του Συμβουλίου της 19ης Απριλίου 1994 σχετικά με το διορισμό αναπληρωματικού μέλους της Επιτροπής των Περιφερειών

Επίσημη Εφημερίδα αριθ. L 107 της 28/04/1994 σ. 0060 - 0060 Φινλανδική ειδική έκδοση: Κεφάλαιο 1 τόμος 3 σ. 0132  Σουηδική ειδική έκδοση: Κεφάλαιο 1 τόμος 3 σ. 0132

ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Απριλίου 1994 σχετικά με το διορισμό αναπληρωματικού μέλους της Επιτροπής των Περιφερειών (94/219/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη,  τη συνθήκη για την ίδρυση της Ευρωπαϊκής Κοινότητας και ιδίως το άρθρο 198Α,  την απόφαση του Συμβουλίου της 26ης Ιανουαρίου 1994 περί διορισμού των μελών και των αναπληρωτών της Επιτροπής των Περιφερειών για την περίοδο από τις 26 Ιανουαρίου 1994 μέχρι και τις 25 Ιανουαρίου 1998 (1),  εκτιμώντας ότι μια έδρα αναπληρωματικού μέλους της εν λόγω επιτροπής είναι κενή λόγω της παραίτησης του κυρίου Heinz Fromm, η οποία γνωστοποιήθηκε στο Συμβούλιο στις 28 Μαρτίου 1994,  έχοντας υπόψη του την πρόταση της γερμανικής κυβέρνησης,  ΑΠΟΦΑΣΙΖΕΙ:   Άρθρο μόνο  Ο κύριος Mathias Kurth διορίζεται αναπληρωματικό μέλος της Επιτροπής των Περιφερειών σε αντικατάσταση του κυρίου Heinz Fromm, για το υπόλοιπο διάστημα της θητείας του τελευταίου, δηλαδή έως τις 25 Ιανουαρίου 1998.  Λουξεμβούργο, 19 Απριλίου 1994.  Για το Συμβούλιο Ο Πρόεδρος Θ. ΠΑΓΚΑΛΟΣ  (1) ΕΕ αριθ. L 31 της 4. 2. 1994, σ. 29.


title: Απόφαση (ΕΕ) 2015/1656 του Ευρωπαϊκού Κοινοβουλίου, της 29ης Απριλίου 2015, σχετικά με το κλείσιμο των λογαριασμών της Ευρωπαϊκής Υπηρεσίας Ελέγχου της Αλιείας για το οικονομικό έτος 2013

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 255/239

      ΑΠΟΦΑΣΗ (ΕΕ) 2015/1656 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 29ης Απριλίου 2015
      σχετικά με το κλείσιμο των λογαριασμών της Ευρωπαϊκής Υπηρεσίας Ελέγχου της Αλιείας για το οικονομικό έτος 2013
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς της Ευρωπαϊκής Υπηρεσίας Ελέγχου της Αλιείας για το οικονομικό έτος 2013,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Υπηρεσίας Ελέγχου της Αλιείας για το οικονομικό έτος 2013, που συνοδεύεται από τις απαντήσεις της Υπηρεσίας (1),

                  —

                  έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2013, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τη σύσταση του Συμβουλίου, της 17ης Φεβρουαρίου 2015, σχετικά με τη χορήγηση απαλλαγής στην Υπηρεσία όσον αφορά την εκτέλεση του προϋπολογισμού για το οικονομικό έτος 2013 (05304/2015 — C8-0054/2015),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3),

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (4), και συγκεκριμένα το άρθρο 208,

                  —

                  έχοντας υπόψη τον κανονισμό (ΕΚ) αριθ. 768/2005 του Συμβουλίου, της 26ης Απριλίου 2005, για την ίδρυση Κοινοτικής Υπηρεσίας Ελέγχου της Αλιείας και για την τροποποίηση του κανονισμού (ΕΚ) αριθ. 2847/93 για τη θέσπιση συστήματος ελέγχου που εφαρμόζεται στην κοινή αλιευτική πολιτική (5), και ιδίως το άρθρο 36,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6),

                  —

                  έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (7), και ιδίως το άρθρο 108,

                  —

                  έχοντας υπόψη το άρθρο 94 και το παράρτημα V του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Αλιείας (A8-0100/2015),

         1.

            διαπιστώνει ότι οι οριστικοί ετήσιοι λογαριασμοί της Ευρωπαϊκής Υπηρεσίας Ελέγχου της Αλιείας αντιστοιχούν στους λογαριασμούς που επισυνάπτονται στην έκθεση του Ελεγκτικού Συνεδρίου·

         2.

            εγκρίνει το κλείσιμο των λογαριασμών της Ευρωπαϊκής Υπηρεσίας Ελέγχου της Αλιείας για το οικονομικό έτος 2013·

         3.

            αναθέτει στον Πρόεδρό του να διαβιβάσει την παρούσα απόφαση στον εκτελεστικό διευθυντή της Ευρωπαϊκής Υπηρεσίας Ελέγχου της Αλιείας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

               Ο Πρόεδρος

            Martin SCHULZ

               Ο Γενικός Γραμματέας

            Klaus WELLE

         (1)  ΕΕ C 442 της 10.12.2014, σ. 152.

         (2)  Βλέπε υποσημείωση 1.

         (3)  ΕΕ L 248 της 16.9.2002, σ. 1.

         (4)  ΕΕ L 298 της 26.10.2012, σ. 1.

         (5)  ΕΕ L 128 της 21.5.2005, σ. 1.

         (6)  ΕΕ L 357 της 31.12.2002, σ. 72.

         (7)  ΕΕ L 328 της 7.12.2013, σ. 42.


title: Ορισμός μέλους του Ελεγκτικού Συνεδρίου - Rasa Budbergyté Απόφαση του Ευρωπαϊκού Κοινοβουλίου της 25ης Μαρτίου 2010 σχετικά με τον προτεινόμενο διορισμό της Rasa Budbergyté ως μέλους του Ελεγκτικού Συνεδρίου (C7-0018/2010 – 2010/0806(NLE))

text:
               7.1.2011

               EL

               Επίσημη Εφημερίδα της Ευρωπαϊκής Ένωσης

               CE 4/66

         Πέμπτη 25 Μαρτίου 2010Ορισμός μέλους του Ελεγκτικού Συνεδρίου - Rasa Budbergyté
   P7_TA(2010)0075
   Απόφαση του Ευρωπαϊκού Κοινοβουλίου της 25ης Μαρτίου 2010 σχετικά με τον προτεινόμενο διορισμό της Rasa Budbergyté ως μέλους του Ελεγκτικού Συνεδρίου (C7-0018/2010 – 2010/0806(NLE))
   2011/C 4 E/14
   (Διαβούλευση)

      Το Ευρωπαϊκό Κοινοβούλιο,
   έχοντας υπόψη το άρθρο 286, παράγραφος 2, της Συνθήκης για τη λειτουργία της ΕΕ, σύμφωνα με το οποίο κλήθηκε από το Συμβούλιο να γνωμοδοτήσει (C7-0018/2010),
   έχοντας υπόψη ότι, κατά τη συνεδρίασή της στις 15 Μαρτίου 2010, η Επιτροπή Ελέγχου του Προϋπολογισμού άκουσε το προταθέν από το Συμβούλιο υποψήφιο μέλος του Ελεγκτικού Συνεδρίου,
   έχοντας υπόψη το άρθρο 108 του Κανονισμού του,
   έχοντας υπόψη την έκθεση της Επιτροπής Ελέγχου του Προϋπολογισμού (A7-0039/2010),

               A.

               λαμβάνοντας υπόψη ότι η Rasa Budbergyté πληροί τις προϋποθέσεις που ορίζονται στο άρθρο 286, παράγραφος 1, της Συνθήκης για τη λειτουργία της ΕΕ,

               1.

               εκδίδει θετική γνώμη σχετικά με τον διορισμό της Rasa Budbergyté ως μέλους του Ελεγκτικού Συνεδρίου·

               2.

               αναθέτει στον Πρόεδρό του να διαβιβάσει την παρούσα απόφαση στο Συμβούλιο και, προς ενημέρωση, στο Ελεγκτικό Συνέδριο, στα λοιπά θεσμικά όργανα της Ευρωπαϊκής Ένωσης και στα ελεγκτικά όργανα των κρατών μελών.


title: 2007/775/ΕΚ: Απόφαση της Επιτροπής, της 13ης Νοεμβρίου 2007 , για την κατάργηση της απόφασης 1999/572/ΕΚ για την αποδοχή αναλήψεων υποχρεώσεων που προτάθηκαν στο πλαίσιο των διαδικασιών αντιντάμπινγκ σχετικά με τις εισαγωγές συρματόσχοινων και καλωδίων από χάλυβα καταγωγής Λαϊκής Δημοκρατίας της Κίνας, Ουγγαρίας, Ινδίας, Δημοκρατίας της Κορέας, Μεξικού, Πολωνίας, Νότιας Αφρικής και Ουκρανίας

text:
               30.11.2007

               EL

               Επίσημη Εφημερίδα της Ευρωπαϊκής Ένωσης

               L 312/44

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 13ης Νοεμβρίου 2007
   για την κατάργηση της απόφασης 1999/572/ΕΚ για την αποδοχή αναλήψεων υποχρεώσεων που προτάθηκαν στο πλαίσιο των διαδικασιών αντιντάμπινγκ σχετικά με τις εισαγωγές συρματόσχοινων και καλωδίων από χάλυβα καταγωγής Λαϊκής Δημοκρατίας της Κίνας, Ουγγαρίας, Ινδίας, Δημοκρατίας της Κορέας, Μεξικού, Πολωνίας, Νότιας Αφρικής και Ουκρανίας
   (2007/775/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), και ιδίως τα άρθρα 8 και 9,
   Κατόπιν διαβουλεύσεων με τη συμβουλευτική επιτροπή,
   Εκτιμώντας τα ακόλουθα:
   A.   ΠΡΟΗΓΟΥΜΕΝΕΣ ΕΡΕΥΝΕΣ ΚΑΙ ΙΣΧΎΟΝΤΑ ΜΕΤΡΑ

               (1)

               Τον Αύγουστο του 1999, το Συμβούλιο, με τον κανονισμό (ΕΚ) αριθ. 1796/1999 (2), επέβαλε οριστικό δασμό αντιντάμπινγκ στις εισαγωγές συρματόσχοινων και καλωδίων από χάλυβα καταγωγής, μεταξύ άλλων, Νότιας Αφρικής.

               (2)

               Τον Νοέμβριο του 2005, ύστερα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του βασικού κανονισμού, το Συμβούλιο, με τον κανονισμό (ΕΚ) αριθ. 1858/2005 (3) αποφάσισε ότι έπρεπε να διατηρηθούν τα μέτρα αντιντάμπινγκ που εφαρμόζονται στις εισαγωγές του υπό εξέταση προϊόντος καταγωγής, μεταξύ άλλων, Νότιας Αφρικής.

               (3)

               Η Επιτροπή, με την απόφαση 1999/572/ΕΚ (4), της 13ης Αυγούστου 1999, δέχτηκε την ανάληψη υποχρέωσης ως προς τις τιμές που πρότεινε μια νοτιοαφρικανική εταιρεία, η Scaw Metals Group Haggie Steel Wire Rope (εφεξής «Haggie» ή «η εταιρεία»).

               (4)

               Με την απόφαση 1999/572/ΕΚ, η Επιτροπή δέχτηκε επίσης τις αναλήψεις υποχρεώσεων ως προς τις τιμές των ακόλουθων εταιρειών: Usha Martin Industries & Usha Beltron Ltd, Ινδία· Aceros Camesa SA de CV, Μεξικό· και Joint Stock Company Silur, Ουκρανία. Η Επιτροπή απέσυρε την αποδοχή της ανάληψης υποχρέωσης που πρότεινε η Joint Stock Company Silur, Ουκρανία με τον κανονισμό (ΕΚ) αριθ. 1678/2003 της Επιτροπής (5). Τα μέτρα αντιντάμπινγκ για συρματόσχοινα και καλώδια από χάλυβα καταγωγής Μεξικού έληξαν στις 12 Αυγούστου 2004 (6). Η Επιτροπή απέσυρε την αποδοχή των αναλήψεων υποχρεώσεων που πρότεινε η Usha Martin Industries & Usha Beltron Ltd με την απόφαση 2006/38/ΕΚ της 22ας Δεκεμβρίου 2005.

               (5)

               Κατά συνέπεια, οι εισαγωγές στην Κοινότητα του υπό εξέταση προϊόντος καταγωγής Νότιας Αφρικής που παράγεται από την εταιρεία και του τύπου που καλύπτεται από την ανάληψη υποχρέωσης (εφεξής «το προϊόν που καλύπτεται από την ανάληψη υποχρέωσης»), απηλλάγησαν από τους οριστικούς δασμούς αντιντάμπινγκ.

               (6)

               Στο πλαίσιο αυτό, πρέπει να αναφερθεί ότι ορισμένοι τύποι συρματόσχοινων και καλωδίων από χάλυβα που παράγονται επί του παρόντος από τη Haggie εξαιρέθηκαν από το πεδίο της ανάληψης υποχρέωσης. Κατά συνέπεια, αυτά τα συρματόσχοινα και καλώδια από χάλυβα υπόκεινται στην καταβολή του δασμού αντιντάμπινγκ όταν εισέρχονται για να τεθούν σε ελεύθερη κυκλοφορία στην Κοινότητα.

         B.   ΠΑΡΑΒΙΑΣΕΙΣ ΤΗΣ ΑΝΑΛΗΨΗΣ ΥΠΟΧΡΕΩΣΗΣ
   1.   Υποχρεώσεις της εταιρείας που δεσμεύεται από την ανάληψη υποχρέωσης

               (7)

               Η ανάληψη υποχρέωσης που πρότεινε η εταιρεία την υποχρεώνει, μεταξύ άλλων, να εξάγει στην Ευρωπαϊκή Κοινότητα το προϊόν που καλύπτεται από την ανάληψη υποχρέωσης σε τιμή ανώτερη από το ελάχιστο επίπεδο τιμής (ΕΕΤ), που καθορίζεται στην ανάληψη υποχρέωσης.

               (8)

               Αναγνωρίστηκε περαιτέρω από την εταιρεία, στην ανάληψη υποχρέωσης, ότι όσον αφορά την απαλλαγή των δασμών αντιντάμπινγκ την οποία παρέχει η ανάληψη υποχρέωσης, η απαλλαγή αυτή προϋποθέτει την υποβολή στις κοινοτικές τελωνειακές υπηρεσίες ενός «τιμολογίου ανάληψης υποχρέωσης». Επιπλέον, η εταιρεία ανέλαβε την υποχρέωση να μην εκδώσει αυτά τα τιμολόγια ανάληψης υποχρέωσης για πωλήσεις εκείνων των τύπων του υπό εξέταση προϊόντος που δεν καλύπτονται από την ανάληψη υποχρέωσης και τα οποία υπόκεινται συνεπώς στο δασμό αντιντάμπινγκ. Η εταιρεία αναγνώρισε επίσης ότι τα τιμολόγια ανάληψης υποχρέωσης που εκδόθηκαν έπρεπε να περιέχουν τις πληροφορίες που ορίστηκαν πρώτα στο παράρτημα του κανονισμού (ΕΚ) αριθ. 1796/1999 και αργότερα στο παράρτημα του κανονισμού (ΕΚ) αριθ. 1858/2005.

               (9)

               Οι όροι της ανάληψης υποχρέωσης υποχρεώνουν επίσης την εταιρεία να υποβάλλει στην Επιτροπή σε τακτά διαστήματα αναλυτικές πληροφορίες με τη μορφή τριμηνιαίας έκθεσης σχετικά με τις πωλήσεις της του υπό εξέταση προϊόντος στην Ευρωπαϊκή Κοινότητα. Οι εκθέσεις αυτές πρέπει να περιλαμβάνουν τα προϊόντα που καλύπτει η ανάληψη υποχρέωσης και τα οποία επωφελούνται από την απαλλαγή από το δασμό αντιντάμπινγκ καθώς και εκείνους τους τύπους συρματόσχοινων και καλωδίων από χάλυβα που δεν καλύπτονται από την ανάληψη υποχρέωσης και, συνεπώς, υπόκεινται στην καταβολή δασμού αντιντάμπινγκ κατά την εισαγωγή στην Ευρωπαϊκή Κοινότητα.

               (10)

               Είναι σαφές ότι οι προαναφερόμενες εκθέσεις πωλήσεων πρέπει να είναι, όπως υποβάλλονται, πλήρεις, περιεκτικές και ορθές ως προς όλα τα μέρη τους και ότι οι συναλλαγές συμμορφώνονται πλήρως με τους όρους της ανάληψης υποχρέωσης.

               (11)

               Για να εξασφαλιστεί η συμμόρφωση με την ανάληψη υποχρέωσης, η εταιρεία ανέλαβε επίσης την υποχρέωση να επιτρέψει επιτόπιες επισκέψεις επαλήθευσης στις εγκαταστάσεις της έτσι ώστε να ελεγχθεί η ακρίβεια και η ορθότητα των στοιχείων που υποβλήθηκαν στις εν λόγω τριμηνιαίες εκθέσεις και να παρέχει όλες τις πληροφορίες που κρίνει αναγκαίες η Επιτροπή.

               (12)

               Πρέπει να σημειωθεί ότι η εταιρεία έλαβε ήδη προειδοποιητική επιστολή από τις υπηρεσίες της Επιτροπής στις 28 Οκτωβρίου 2003 λόγω παραβίασης της ανάληψης υποχρέωσης με την έκδοση τιμολογίων ανάληψης υποχρέωσης για προϊόντα που δεν καλύπτονται από την ανάληψη υποχρέωσης και τα οποία υπόκεινται συνεπώς στο δασμό αντιντάμπινγκ. Στην προειδοποιητική επιστολή αναφερόταν ότι, με βάση τις ιδιαίτερες συνθήκες υπό τις οποίες πραγματοποιήθηκαν οι εν λόγω παραβιάσεις, δεν υπήρχε πρόθεση ανάκλησης της αποδοχής της ανάληψης υποχρέωσης αλλά τονίστηκε επίσης ότι τυχόν επακόλουθη παραβίαση της ανάληψης υποχρέωσης, ακόμη και λιγότερο σημαντική, θα καθιστούσε δύσκολο για την Επιτροπή να διατηρήσει την αποδοχή της ανάληψης υποχρέωσης από την εταιρεία.

               (13)

               Στο πλαίσιο αυτό πραγματοποιήθηκε επίσκεψη επαλήθευσης στις εγκαταστάσεις της εταιρείας στη Νότια Αφρική από τις 5 Φεβρουαρίου 2007 έως τις 6 Φεβρουαρίου 2007. Η επίσκεψη επαλήθευσης κάλυψε την περίοδο από την 1η Ιανουαρίου 2004 έως τις 31 Δεκεμβρίου 2006.

         2.   Αποτελέσματα της επίσκεψης επαλήθευσης στην εταιρεία

               (14)

               Κατά την επίσκεψη επαλήθευσης διαπιστώθηκε ότι η εταιρεία, σε δύο περιπτώσεις, εξέδωσε τιμολόγια ανάληψης υποχρέωσης (αριθμοί τιμολογίων ανάληψης υποχρέωσης: 935515 και 935516) για τα προϊόντα που υπόκεινται στο μέτρο αντιντάμπινγκ αλλά δεν καλύπτονται από την ανάληψη υποχρέωσης. Συνεπώς, αυτές οι συναλλαγές επωφελήθηκαν παράνομα από την απαλλαγή καταβολής του δασμού αντιντάμπινγκ κατά την εισαγωγή.

               (15)

               Κατά την επίσκεψη επαλήθευσης διαπιστώθηκε επίσης ότι, σε μία περίπτωση, η εταιρεία δεν προσάρμοσε την τιμή πώλησης μονάδας σύμφωνα με τους όρους πληρωμής. Το γεγονός αυτό της μη τροποποίησης για το χρηματοοικονομικό κόστος που συνδέεται με τον πραγματικό χρόνο της πληρωμής οδήγησε σε τιμή μονάδας πώλησης κάτω από την εφαρμοστέα ΕΕΤ.

               (16)

               Περαιτέρω, στην επίσκεψη επαλήθευσης διαπιστώθηκε ότι, σε αρκετές περιπτώσεις, η εταιρεία εξέδωσε τιμολόγια ανάληψης υποχρέωσης που δεν ήταν σύμφωνα με το παράρτημα του κανονισμού (ΕΚ) αριθ. 1858/2005, συμπεριλαμβάνοντας την πρόταση «Για υπεράκτιες πωλήσεις, να μην πωληθεί μέσα στην Ευρωπαϊκή Ένωση».

               (17)

               Η εξέταση των τιμολογίων ανάληψης υποχρέωσης που εκδόθηκαν για τη χρονική περίοδο που ορίστηκε από την επίσκεψη επαλήθευσης έδειξε ότι μία συναλλαγή δεν συμπεριλαμβανόταν στην τριμηνιαία έκθεση πωλήσεων ανάληψης υποχρέωσης που υποβλήθηκε στην Επιτροπή. Περαιτέρω, διαπιστώθηκε επίσης ότι η εταιρεία ανέφερε συναλλαγές που δεν προορίζονταν να τεθούν σε ελεύθερη κυκλοφορία στην Κοινότητα, ως εάν προορίζονταν να τεθούν σε ελεύθερη κυκλοφορία στην Κοινότητα. Η επίσκεψη επαλήθευσης εντόπισε επίσης αρκετές συναλλαγές οι οποίες αναφέρθηκαν ως πωλήσεις διαμετακόμισης αλλά, στην πραγματικότητα, τα εμπορεύματα παραδίδονταν σε ελεύθερη κυκλοφορία στην Κοινότητα. Επιπλέον, εντοπίστηκαν διαφορές μεταξύ των τριμηνιαίων εκθέσεων πωλήσεων ανάληψης υποχρεώσεων και των αντίστοιχων τιμολογίων.

         3.   Λόγοι ανάκλησης της αποδοχής της ανάληψης υποχρέωσης

               (18)

               Το γεγονός ότι η εταιρεία εξέδωσε τιμολόγια ανάληψης υποχρέωσης για το υπό εξέταση προϊόν το οποίο δεν καλυπτόταν από την ανάληψη υποχρέωσης και το γεγονός ότι οι συναλλαγές αυτές επωφελήθηκαν από την απαλλαγή καταβολής του δασμού αντιντάμπινγκ που χορηγήθηκε μόνο για τα προϊόντα που καλύπτονται από την ανάληψη υποχρέωσης συνιστούν παραβιάσεις της ανάληψης υποχρέωσης.

               (19)

               Η υποχρέωση της εταιρείας να σεβαστεί τις ΕΕΤ για όλες τις πωλήσεις του προϊόντος που καλυπτόταν δεν τηρήθηκε.

               (20)

               Η έκδοση τιμολογίων ανάληψης υποχρέωσης που δεν ήταν σύμφωνα με το παράρτημα του κανονισμού (ΕΚ) αριθ. 1858/2005 για πωλήσεις προϊόντος που καλυπτόταν μπορεί να προκαλέσει σύγχυση στις τελωνιακές αρχές και να μην επιτρέψει πλέον στις τελωνειακές αρχές να παρακολουθήσουν αποτελεσματικά την ανάληψη υποχρέωσης και, συνεπώς, να καταστήσει την ανάληψη υποχρέωσης πρακτικά ανεφάρμοστη.

               (21)

               Τα γεγονότα που παρατίθενται στην αιτιολογική σκέψη 17 οδήγησαν στο συμπέρασμα ότι οι τριμηνιαίες εκθέσεις πωλήσεων ανάληψης υποχρέωσης όπως υποβλήθηκαν από την εταιρεία δεν ήταν πλήρεις, περιεκτικές και ορθές ως προς όλα τα μέρη τους και, συνεπώς, οι εκθέσεις αυτές δεν ήταν επαρκώς αξιόπιστες για να χρησιμοποιηθούν για την παρακολούθηση της ανάληψης υποχρέωσης. Η μη συμμόρφωση των υποχρεώσεων αυτών με τις απαιτήσεις υποβολής έκθεσης συνιστά συνεπώς παραβίαση της ανάληψης υποχρέωσης.

         4.   Γραπτές αναφορές και ακρόαση
   α)   Έλλειψη κατανόησης της ανάληψης υποχρέωσης

               (22)

               Η εταιρεία αναγνώρισε με τη γραπτή αναφορά της ότι έγιναν σφάλματα κατά την έκδοση τιμολογίων ανάληψης υποχρέωσης και κατά την εκπόνηση των εκθέσεων ανάληψης υποχρέωσης λόγω μη κατανόησης των τεχνικών διατάξεων της ανάληψης υποχρέωσης, εσφαλμένης ανάγνωσης του κειμένου ή και αδυναμίας της εταιρείας να το συμβουλευθεί. Αναφέρθηκε επίσης στη γραπτή αναφορά της και κατά τη διάρκεια της ακρόασης στις 26 Απριλίου 2007 ότι οι αλλαγές των ανώτερων διευθυντικών στελεχών και η αναδιάρθρωση της οργάνωσης συνέβαλαν στη μη κατανόηση των περίπλοκων απαιτήσεων της ανάληψης υποχρέωσης.

               (23)

               Η εταιρεία παραδέχθηκε επίσης την παραλαβή της προειδοποιητικής επιστολής από τις υπηρεσίες της Επιτροπής στις 28 Οκτωβρίου 2003. Ωστόσο, η εταιρεία ισχυρίστηκε ότι δεν έλαβε ποτέ έκθεση επαλήθευσης, η οποία, υπέθετε, ότι θα σκιαγραφούσε το πραγματικό σφάλμα που έγινε. Η εταιρεία ισχυρίστηκε ότι το γεγονός ότι δεν ενημερώθηκε για τα πραγματικά σφάλματα συνέβαλε επίσης στην αδυναμία της να αλλάξει τις πρακτικές της όσον αφορά την εκπόνηση των εκθέσεων ανάληψης υποχρέωσης ή τη βελτίωση της κατανόησης.

               (24)

               Σε απάντηση στα επιχειρήματα αυτά πρέπει να σημειωθεί ότι η εταιρεία, στις 18 Σεπτεμβρίου 2003, έλαβε επιστολή από την Επιτροπή η οποία περιέγραφε λεπτομερώς τις παραβιάσεις που εντοπίστηκαν. Η προειδοποιητική επιστολή της 28ης Οκτωβρίου 2003 δεν επανέλαβε λεπτομερώς τις παραβιάσεις αλλά αναφερόταν στην προηγούμενη αλληλογραφία μεταξύ της Επιτροπής και της εταιρείας.

               (25)

               Πρέπει επίσης να αναφερθεί ότι στην εταιρεία ενδέχεται να προκλήθηκε σύγχυση όταν έγινε αναφορά σε έκθεση επαλήθευσης. Η Επιτροπή δεν πραγματοποίησε επίσκεψη επαλήθευσης πριν από την έκδοση της προειδοποιητικής επιστολής της 28ης Οκτωβρίου 2003, καθώς οι παραβιάσεις που οδήγησαν στην έκδοση της προειδοποιητικής επιστολής διαπιστώθηκαν στο πλαίσιο ανάλυσης βάσει εγγράφων των εκθέσεων ανάληψης υποχρέωσης. Η Επιτροπή δεν πραγματοποίησε επαλήθευση τον Μάιο του 2004 αλλά, καθώς η εν λόγω επαλήθευση δεν οδήγησε σε περαιτέρω ενέργεια, δεν χρειαζόταν να σταλεί στην εταιρεία επιστολή σχετικά με αυτήν.

               (26)

               Επιπλέον, η εταιρεία δήλωσε κατά τη διάρκεια της ακρόασης ότι, μετά την επίσκεψη επαλήθευσης, η εταιρεία επισκέφθηκε εκ νέου το πλήρες σύστημά της, βάσει των σχολίων που έγιναν επιτόπου προκειμένου να διευθετήσει τις αναγκαίες αλλαγές για να εκπληρώσει τις απαιτήσεις της ανάληψης υποχρέωσης.

               (27)

               Τα επιχειρήματα που παρουσίασε η εταιρεία κατά την άμυνά της όσον αφορά την έλλειψη κατανόησης από μέρους της της ανάληψης υποχρέωσης δεν μεταβάλλουν την άποψη της Επιτροπής ότι η εταιρεία δεν συμμορφώθηκε με τις υποχρεώσεις της ανάληψης υποχρέωσης. Πρέπει επίσης να σημειωθεί ότι η εταιρεία ήδη έλαβε προειδοποιητική επιστολή για παραβίαση της ανάληψης υποχρέωσης κατά το παρελθόν και δεν υιοθέτησε τα αναγκαία μέτρα για την πρόληψη νέων παραβιάσεων της ανάληψης υποχρέωσης που θα μπορούσαν να συμβούν. Η μη κατανόηση των απαιτήσεων της ανάληψης υποχρέωσης συνιστά υψηλό κίνδυνο για την επάρκεια και την αξιοπιστία της παρακολούθησης της ανάληψης υποχρέωσης.

         β)   Αναλογικότητα

               (28)

               Όσον αφορά την παραβίαση τιμών, η εταιρεία αναγνώρισε ότι συντελέστηκε παραβίαση τιμής σε μία περίπτωση, επειδή δεν προέβη στις αναγκαίες τροποποιήσεις στην τιμή πώλησης όσον αφορά τη μεταγενέστερη πληρωμή. Ωστόσο, προβλήθηκε το επιχείρημα ότι οι τιμές πώλησης όλων των άλλων συναλλαγών ήταν αυστηρά σύμφωνες με τις ΕΕΤ. Επιπλέον, υποστηρίχθηκε ότι η μεταγενέστερη πληρωμή συνέβη λόγω απρόβλεπτων καταστάσεων, καθώς ο συγκεκριμένος πελάτης κανονικά προπληρώνει για τα εμπορεύματα πριν από την αποστολή.

               (29)

               Όσον αφορά τα επιχειρήματα αυτά για το ζήτημα της αναλογικότητας, πρέπει να επισημανθεί ότι, σύμφωνα με την ανάληψη υποχρεώσεων, η εταιρεία ανέλαβε να εξασφαλίσει ότι η καθαρή τιμή πώλησης για όλες τις πωλήσεις που καλύπτονται από την ανάληψη υποχρεώσεων θα είναι ίση ή μεγαλύτερη από την ΕΕΤ που καθορίζεται στην ανάληψη υποχρεώσεων.

               (30)

               Επιπλέον, όσον αφορά το ζήτημα της αναλογικότητας, ο βασικός κανονισμός δεν περιέχει καμία άμεση ή έμμεση απαίτηση ότι μια παράβαση ανειλημμένων υποχρεώσεων πρέπει να αφορά ένα ελάχιστο ποσοστό πωλήσεων ή πρέπει να αφορά ένα ελάχιστο ποσοστό της ΕΕΤ.

               (31)

               Αυτή η προσέγγιση έχει επιβεβαιωθεί επίσης από τη νομολογία του Πρωτοδικείου το οποίο έχει αποφανθεί ότι οποιαδήποτε παράβαση ανειλημμένων υποχρεώσεων είναι επαρκής για να δικαιολογήσει την ανάκληση της αποδοχής της ανάληψης υποχρεώσεων (7).

               (32)

               Συνεπώς, τα επιχειρήματα που παρουσιάζονται από την εταιρεία όσον αφορά την αναλογικότητα δεν αλλάζουν την άποψη της Επιτροπής ότι συντελέστηκε παράβαση ανειλημμένων υποχρεώσεων και ότι η αποδοχή της ανάληψης υποχρεώσεων πρέπει να ανακληθεί.

         γ)   Καλή πίστη της εταιρείας

               (33)

               Η εταιρεία υποστήριξε ότι κατά το χρόνο υποβολής των τακτικών εκθέσεών της στην Επιτροπή, η εταιρεία πίστευε ότι οι εκθέσεις ήταν πλήρεις, διεξοδικές και ορθές ως προς όλα τα μέρη τους.

               (34)

               Η εταιρεία δεν προσπάθησε ποτέ να υποβάλει λανθασμένες πληροφορίες ούτε επιχείρησε να παρακρατήσει τυχόν πληροφορίες που ζητήθηκαν.

               (35)

               Η εταιρεία τόνισε επίσης με έμφαση τόσο στη γραπτή της απάντηση όσο και κατά τη διάρκεια της ακρόασης ότι δεν αποκόμισε κανένα όφελος από τις παραβιάσεις της ανάληψης υποχρέωσης, εκτός από τις δύο περιπτώσεις, και ότι τα σφάλματα δεν πραγματοποιήθηκαν στο πλαίσιο μιας στρατηγικής καταστρατήγησης.

               (36)

               Όσον αφορά τις αιτιολογικές σκέψεις ανωτέρω πρέπει να σημειωθεί ότι δεν διαπιστώθηκε ότι η εταιρεία συνειδητά προσπάθησε να επωφεληθεί από τη μη τήρηση των απαιτήσεων της ανάληψης υποχρεώσεων ή με την παρεμπόδιση της παρακολούθησης. Ωστόσο, η επανειλημμένη εμφάνιση των σφαλμάτων καθιστά την ορθή παρακολούθηση της ανάληψης υποχρεώσεων πρακτικά ανεφάρμοστη.

         Γ.   ΚΑΤΑΡΓΗΣΗ ΤΗΣ ΑΠΟΦΑΣΗΣ 1999/572/ΕΚ

               (37)

               Λαμβάνοντας υπόψη τα παραπάνω, πρέπει να ανακληθεί η αποδοχή της ανάληψης υποχρεώσεων και να καταργηθεί η απόφαση 1999/572/ΕΚ της Επιτροπής. Κατά συνέπεια, πρέπει να ισχύει ο οριστικός δασμός αντιντάμπινγκ που επιβάλλεται βάσει του άρθρου 1 παράγραφος 2 του κανονισμού (ΕΚ) αριθ. 1858/2005,

         ΑΠΟΦΑΣΙΖΕΙ:
   Άρθρο 1
   Η απόφαση 1999/572/ΕΚ καταργείται.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 13 Νοεμβρίου 2007.

            Για την Επιτροπή

         Peter MANDELSON

            Μέλος της Επιτροπής

      (1)  ΕΕ L 56 της 6.3.1996, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2117/2005 (ΕΕ L 340 της 23.12.2005, σ. 17).

      (2)  ΕΕ L 217 της 17.8.1999, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 1674/2003 (ΕΕ L 238 της 25.9.2003, σ. 1).

      (3)  ΕΕ L 299 της 16.11.2005, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 212/2006 (ΕΕ L 22 της 26.1.2006, σ. 1).

      (4)  ΕΕ L 217 της 17.8.1999, σ. 63. Απόφαση όπως τροποποιήθηκε τελευταία με την απόφαση 2006/38/ΕΚ (ΕΕ L 22 της 26.1.2006, σ. 54).

      (5)  ΕΕ L 238 της 25.9.2003, σ. 13.

      (6)  ΕΕ C 203 της 11.8.2004, σ. 4.

      (7)  Στο πλαίσιο αυτό βλέπε υπόθεση T-51/96, Miwon κατά Συμβουλίου (Συλλογή 2000, σ. II-1841) παράγραφος 52· υπόθεση T-340/99, Arne Mathisen S κατά Συμβουλίου (Συλλογή 2002, σ. II-2905) παράγραφος 80.


title: 2004/740/ΕΚ:Απόφαση του Συμβουλίου, της 4ης Οκτωβρίου 2004, σχετικά με τις κατευθυντήριες γραμμές για τις πολιτικές απασχόλησης των κρατών μελών

text:
               29.10.2004

               EL

               Επίσημη Εφημερίδα της Ευρωπαϊκής Ένωσης

               L 326/45

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 4ης Οκτωβρίου 2004
   σχετικά με τις κατευθυντήριες γραμμές για τις πολιτικές απασχόλησης των κρατών μελών
   (2004/740/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 128 παράγραφος 2,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   τη γνώμη της Ευρωπαϊκής Οικονομικής και Κοινωνικής Επιτροπής,
   τη γνώμη της Επιτροπής των Περιφερειών (2),
   τη γνώμη της επιτροπής απασχόλησης,
   Εκτιμώντας τα ακόλουθα:

               (1)

               Η ευρωπαϊκή στρατηγική για την απασχόληση έχει τον κορυφαίο ρόλο όσον αφορά την υλοποίηση των στόχων της στρατηγικής της Λισσαβόνας σχετικά με την απασχόληση και την αγορά εργασίας. Η μεταρρύθμιση της ευρωπαϊκής στρατηγικής για την απασχόληση το 2003 έδωσε έμφαση στο μεσοπρόθεσμο προσανατολισμό και στη σημασία της εφαρμογής του πλήρους φάσματος των πολιτικών που συνιστούν οι κατευθυντήριες γραμμές για την απασχόληση.

               (2)

               Οι κατευθυντήριες γραμμές για την απασχόληση θα πρέπει να επανεξετάζονται πλήρως ανά τριετία και μόνον, ενώ στο ενδιάμεσο χρονικό διάστημα η ενημέρωσή τους θα πρέπει να είναι αυστηρά περιορισμένη. Η ευρωπαϊκή ειδική ομάδα για την απασχόληση εισηγήθηκε, αντί της εμπλοκής σε διαδικασία περαιτέρω αλλαγής των κατευθυντήριων γραμμών, οι συστάσεις να έχουν πλέον εμφατικό χαρακτήρα, καθώς επίσης και να αξιοποιείται πιο αποτελεσματικά η αξιολόγηση από ομοτίμους.

               (3)

               Τα συμπεράσματα της Ευρωπαϊκής ειδικής ομάδας για την απασχόληση και η εξέταση των εθνικών σχεδίων δράσης για την απασχόληση των κρατών μελών, τα οποία περιέχονται αμφότερα στην κοινή έκθεση για την απασχόληση για το 2003-2004, καταδεικνύουν επίσης ότι τα κράτη μέλη και οι κοινωνικοί εταίροι θα πρέπει να δώσουν προτεραιότητα στην αύξηση της προσαρμοστικότητας των εργαζομένων και των επιχειρήσεων στις μεταβαλλόμενες οικονομικές συνθήκες και στις απαιτήσεις της αγοράς εργασίας. Στην προσέλκυση περισσότερων ατόμων να εισέλθουν και να παραμείνουν στην αγορά εργασίας και στο να καταστεί η εργασία πραγματική επιλογή για όλους, συμπεριλαμβανομένης της διευκόλυνσης της πρόσβασης ανέργων νέων στην πρώτη τους απασχόληση και της ενθάρρυνσης των εργαζομένων μεγαλύτερης ηλικίας να παραμείνουν στην αγορά εργασίας· στη μεγαλύτερη και αποτελεσματικότερη επένδυση στο ανθρώπινο κεφάλαιο και στη δια βίου μάθηση, καθώς και στην έρευνα και την ανάπτυξη, συμπεριλαμβανομένων των προγραμμάτων αριστείας· και στην εξασφάλιση αποτελεσματικής εφαρμογής των μεταρρυθμίσεων μέσω της καλύτερης διακυβέρνησης, συμπεριλαμβανομένων των προσπαθειών που στοχεύουν στη βελτίωση της δημοκρατικής συμμετοχής, στο να πεισθούν οι πολίτες για την ανάγκη μεταρρυθμίσεων και στην ενίσχυση των σχέσεων μεταξύ της χρηματοδότησης της ΕΕ, και ειδικότερα του Ευρωπαϊκού Κοινωνικού Ταμείου, και της εφαρμογής των ευρωπαϊκών κατευθυντήριων γραμμών για την απασχόληση. Οι προτεραιότητες αυτές συνάδουν πλήρως με τις υπάρχουσες κατευθυντήριες γραμμές και μπορούν να υλοποιηθούν στο πλαίσιο αυτών.

               (4)

               Οι κατευθυντήριες γραμμές για την απασχόληση ισχύουν για τα νέα κράτη μέλη από την προσχώρησή τους.

               (5)

               Εκτός από τις παρούσες κατευθυντήριες γραμμές, τα κράτη μέλη θα πρέπει να εφαρμόσουν πλήρως τους γενικούς προσανατολισμούς των οικονομικών πολιτικών και να εξασφαλίσουν ότι η δράση συνάδει πλήρως με τη διατήρηση υγιών δημόσιων οικονομικών και μακροοικονομικής σταθερότητας,

         ΑΠΟΦΑΣΙΖΕΙ:
   Άρθρο μόνο
   Οι κατευθυντήριες γραμμές για τις πολιτικές απασχόλησης των κρατών μελών, όπως παρατίθενται στο παράρτημα της απόφασης 2003/578/ΕΚ του Συμβουλίου, της 22ας Ιουλίου 2003, σχετικά με τις κατευθυντήριες γραμμές για τις πολιτικές απασχόλησης των κρατών μελών (3), διατηρούνται και λαμβάνονται υπόψη από τα κράτη μέλη στο πλαίσιο των πολιτικών τους απασχόλησης.

      Λουξεμβούργο, 4 Οκτωβρίου 2004.

            Για το Συμβούλιο

            Ο Πρόεδρος

         A. J. DE GEUS

      (1)  Γνώμη της 22ας Απριλίου 2004 (δεν δημοσιεύθηκε ακόμη στην Επίσημη Εφημερίδα).

      (2)  Γνώμη της 29ης Σεπτεμβρίου 2004 (δεν δημοσιεύθηκε ακόμη στην Επίσημη Εφημερίδα).

      (3)  ΕΕ L 197 της 5.8.2003, σ. 13.


Avis juridique important

|

31991D0605

91/605/ΕΟΚ, Ευρατόμ: Απόφαση του Συμβουλίου της 29ης Ιουλίου 1991 για το διορισμό ενός μέλους της Οικονομικής και Κοινωνικής Επιτροπής

Επίσημη Εφημερίδα αριθ. L 327 της 29/11/1991 σ. 0030 - 0030

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 29ης Ιουλίου 1991  για το διορισμό ενός μέλους της Οικονομικής και Κοινωνικής Επιτροπής  (91/605/ΕΟΚ, Ευρατόμ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 193 έως 195,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167,  τη σύμβαση για ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5,  την απόφαση 90/522/Ευρατόμ,ΕΟΚ του Συμβουλίου της 24ης Σεπτεμβρίου 1990 σχετικά με το διορισμό των μελών της Οικονομικής και Κοινωνικής Επιτροπής για την περίοδο από τις 21 Σεπτεμβρίου 1990 έως τις 20 Σεπτεμβρίου 1994 (1),  Επειδή, μετά την παραίτηση του κ. Walter LUCHETTI που γνωστοποιήθηκε στο Συμβούλιο στις 22 Απριλίου 1991, έχει κενωθεί μία θέση μέλους της Επιτροπής αυτής,  Έχοντας υπόψη τις υποψηφιότητες που υποβλήθηκαν από τη Μόνιμη Αντιπροσωπεία της Ιταλίας στις 14 Ιουνίου 1991,  Αφού έλαβε τη θετική γνώμη της Επιτροπής των Ευρωπαϊκών Κοινοτήτων,  ΑΠΟΦΑΣΙΖΕΙ:  Άρθρο μόνο  Ο κ. Carlo GOTTERO διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Walter LUCHETTI για το υπόλοιπο της θητείας αυτού, δηλαδή έως τις 20 Σεπτεμβρίου 1994. Βρυξέλλες, 29 Ιουλίου 1991. Για το Συμβούλιο  Ο Πρόεδρος  H. VAN DEN BROEK   (1) ΕΕ αριθ. L 290 της 23. 10. 1990, σ. 13.


Avis juridique important

|

31994D0184

94/184/EK: Απόφαση του Συμβουλίου της 24ης Ιανουαρίου 1994 για τη σύναψη συμφωνίας μεταξύ της Ευρωπαϊκής Κοινότητας και της Αυστραλίας σχετικά με το εμπόριο οίνου

Επίσημη Εφημερίδα αριθ. L 086 της 31/03/1994 σ. 0001 - 0002 Φινλανδική ειδική έκδοση: Κεφάλαιο 3 τόμος 56 σ. 0146  Σουηδική ειδική έκδοση: Κεφάλαιο 3 τόμος 56 σ. 0146

ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Ιανουαρίου 1994 για τη σύναψη συμφωνίας μεταξύ της Ευρωπαϊκής Κοινότητας και της Αυστραλίας σχετικά με το εμπόριο οίνου (94/ 184/EK)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι η σύναψη της συμφωνίας που αποτέλεσε αντικείμενο διαπραγμάτευσης μεταξύ της Ευρωπαϊκής Κοινότητας και της Αυστραλίας σχετικά με το εμπόριο οίνου, θα διευκολύνει και θα προωθήσει το εμπόριο οίνου μεταξύ των συμβαλλομένων μερών- ότι είναι, ως εκ  τούτου, επιθυμητό να εγκριθεί η εν λόγω συμφωνία- ότι, πρκοκειμένου να διευκολυνθεί η εφαρμογή ορισμένων διατάξεων της συμφωνίας, η Επιτροπή θα έπρεπε να εξουσιοδοτηθεί να κάνει τις αναγκαίες τεχνικές προσαρμογές, σύμφωνα με τη διαδικασία που προβλέπεται στο άρθρο 83 του κανονισμού (ΕΟΚ) αριθ. 822/87  του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς(1) - ότι, εφόσον οι διατάξεις της παρούσας συμφωνίας συνδέονται άμεσα με μέτρα τα οποία καλύπτονται από την κοινή γεωργική πολιτική και συγκεκριμένα από τους κοινοτικούς κανόνες για τον οίνο και την αμπελοκαλλιέργεια, η παρούσα συμφωνία πρέπει να γίνει σε  κοινοτικό επίπεδο,  ΑΠΟΦΑΣΙΖΕΙ:   Άρθρο 1  Η συμφωνία μεταξύ της Ευρωπαϊκής Κοινότητας και της Αυστραλίας σχετικά με το εμπόριο οίνου καθώς και το πρωτόκολλο και οι ανταλλαγές επιστολών που προσαρτώνται σ' αυτή, εγκρίνονται εξ ονόματος της Ευρωπαϊκής Κοινότητας.  Τα κείμενα των πράξεων που αναφέρονται στο πρώτο εδάφιο, επισυνάπτονται στην παρούσα απόφαση.   Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα και να καταθέσει το έγγραφο έγκρισης της Κοινότητας.  Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 28 παράγραφος 1 της συμφωνίας.   Άρθρο 3  Για την εφαρμογή του άρθρου 17 παράγραφος 2 της συμφωνίας, η Επιτροπή εξουσιοδοτείται να συνάψει τις αναγκαίες πράξεις για την τροποποίηση της συμφωνίας, σύμφωνα με τη διαδικασία που προβλέπεται στο άρθρο 83 του κανονισμού (ΕΟΚ) αριθ. 822/87.   Άρθρο 4  Η Επιτροπή, βοηθούμενη από τους εκπροσώπους των κρατών μελών, αντιπροσωπεύει την Κοινότητα στη μεικτή επιτροπή που ιδρύεται βάσει του άρθρου 18 της συμφωνίας.   Άρθρο 5  Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.  Βρυξέλλες, 24 Ιανουαρίου 1994.  Για το Συμβούλιο Ο Πρόεδρος Γ. ΜΟΡΑΪΤΗΣ  (1) ΕΕ αριθ. L 84 της 27. 3. 1987, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1566/93 (ΕΕ αριθ. L 154 της 25. 6. 1993, σ. 39).


Avis juridique important

|

31986D0101

86/101/ΕΟΚ: Απόφαση του Συμβουλίου της 24ης Φεβρουαρίου 1986 για την ανταλλαγή επιστολών μεταξύ της Ευρωπαϊκής Οικονομικής Κοινότητας και της κυβέρνησης του Καναδά σχετικά με τις εξαγωγές βόειου κρέατος χωρίς κόκαλα, για μεταποίηση, από την Κοινότητα προς τον Καναδά

Επίσημη Εφημερίδα αριθ. L 087 της 02/04/1986 σ. 0033

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 24ης Φεβρουαρίου 1986  για την ανταλλαγή επιστολών μεταξύ της Ευρωπαϊκής Οικονομικής Κοινότητας και της κυβέρνησης του Καναδά σχετικά με τις εξαγωγές βόειου κρέατος χωρίς κόκαλα, για μεταποίηση, από την Κοινότητα προς τον Καναδά  (86/101/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι οι καναδικές αρχές, μετά από αίτημα των αντιπροσώπων της βιομηχανίας βόειου κρέατος, διερεύνησαν τους ισχυρισμούς για επιζήμια επιδότηση του βόειου κρέατος χωρίς κόκαλα, για μεταποίηση, που εισάγεται στον Καναδά από την Κοινότητα·  ότι οι διαβουλεύσεις πραγματοποιήθηκαν μεταξύ της Κοινότητας και του Καναδά σύμφωνα με το άρθρο 3 της συμφωνίας για την ερμηνεία και την εφαρμογή των άρθρων VI, XVI και XXIII της Γενικής Συμφωνίας Δασμών και Εμπορίου (που καλείται στο εξής « Κώδικας»), κατά τη διάρκεια των οποίων η Κοινότητα υποστήριξε ότι δεν πληρούνται οι όροι που προβλέπονται στον εν λόγω Κώδικα για την επιβολή ενός εξισωτικού δασμού· ότι οι καναδικές αρχές απέρριψαν τα επιχειρήματα της Κοινότητας και πληροφόρησαν την Επιτροπή σχετικά με την πρόθεσή τους να επιβάλουν έναν προσωρινό εξισωτικό δασμό όπως προβλέπεται στον Κώδικα· ότι το αναφερόμενο επίπεδο του συνεχιζόμενου δασμού θα μπορούσε να προκαλέσει διακοπή των σχετικών συναλλαγών·  ότι ο Κώδικας προβλέπει τη μη εφαρμογή των εξισωτικών δασμών εφόσον η αρμόδια αρχή της χώρας εξαγωγής αναλάβει την κατάλληλη δέσμευση·  ότι πραγματοποιήθηκαν διαβουλεύσεις μεταξύ της Ευρωπαϊκής Οικονομικής Κοινότητας και της κυβέρνησης του Καναδά σύμφωνα με τις σχετικές διατάξεις του Κώδικα, με σκοπό να αναληφθεί παρόμοια δέσμευση·  ότι οι διαβουλεύσεις αυτές κατέληξαν στη μονογραφή μιας ανταλλαγής επιστολών η οποία προβλέπει περιορισμό της ποσότητας των εξαγωγών του σχετικού προϊόντος για καθένα από τα έτη 1986, 1987 και 1988· ότι κατά τη διάρκεια των διαβουλεύσεων αυτών η Κοινότητα υποστήριξε την άποψη ότι οι όροι για την επιβολή ενός εξισωτικού δασμού δεν πληρούνται· ότι η έγκριση της συμφωνίας αυτής δεν θίγει τα δικαιώματα της Κοινότητας σύμφωνα με τον Κώδικα και είναι, συνεπώς, προς το συμφέρον της Κοινότητας να εγκρίνει αυτή την ανταλλαγή επιστολών,  ΑΠΟΦΑΣΙΖΕΙ:  Άρθρο 1  Η ανταλλαγή επιστολών μεταξύ της Ευρωπαϊκής Οικονομικής Κοινότητας και της κυβέρνησης του Καναδά σχετικά με τις εξαγωγές βόειου κρέατος χωρίς κόκαλα, για μεταποίηση, από την Κοινότητα στον Καναδά, εγκρίνεται εξ ονόματος της Κοινότητας.  Το κείμενο της ανταλλαγής επιστολών επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου ορίζει το πρόσωπο που εξουσιοδοτείται να υπογράψει την ανταλλαγή επιστολών που αναφέρεται στο άρθρο 1, δεσμεύοντας την Κοινότητα.  Βρυξέλλες, 24 Φεβρουαρίου 1986.  Για το Συμβούλιο  Ο Πρόεδρος  G. BRAKS  Ανταλλαγή επιστολών μεταξύ της Ευρωπαϊκής Οικονομικής Κοινότητας και της κυβέρνησης του Καναδά σχετικά με τις εξαγωγές βόειου κρέατος χωρίς κόκαλα, για μεταποίηση, από την Κοινότητα στον Καναδά  Α. Επιστολή της Ευρωπαϊκής Οικονομικής Κοινότητας  Αξιότιμε κ. Υφυπουργέ,  1. Αναφέρομαι στις πρόσφατες διαβουλεύσεις για τη διερεύνηση των ισχυρισμών περί επιδοτήσεως του βόειου κρέατος χωρίς κόκαλα, για μεταποίηση, που εξάγεται από την Ευρωπαϊκή Οικονομική Κοινότητα (που καλείται στο εξής «Κοινότητα») και στη συμφωνία για την ερμηνεία και εφαρμογή των άρθρων VI, XVI και XXIII της Γενικής Συμφωνίας Δασμών και Εμπορίου (που καλείται στο εξής «Κώδικας», και έχω την τιμή να σας πληροφορήσω τα ακόλουθα: η Κοινότητα θα περιορίσει την ποσότητα βόειου κρέατος χωρίς κόκαλα, για μεταποίηση, που εξάγεται από την Κοινότητα στον Καναδά με επιδοτήσεις, εφόσον αυτό γίνει δεκτό σαν δέσμευση που αναλαμβάνεται σύμφωνα με το νόμο του Καναδά περί των ειδικών μέτρων εισαγωγής, σύμφωνα με το άρθρο 4 παράγραφος 5 στοιχείο α) του Κώδικα, με την επιφύλαξη των δικαιωμάτων της Κοινότητας από τον Κώδικα. Ο ποσοτικός περιορισμός για καθένα από τα έτη 1986, 1987 και 1988 θα είναι 10 668 τόνοι.  2. Για να τηρηθεί η δέσμευση αυτή, οι αρμόδιες αρχές της Κοινότητας θα εκδώσουν πιστοποιητικά εξαγωγής μέσα στα όρια που έχουν συμφωνηθεί. Τα πιστοποιητικά αυτά θα εκδίδονται ανά τρίμηνο ώστε να εξασφαλίζονται τακτικές παραδόσεις.  3. Επιπλέον, η Κοινότητα δέχεται ότι οι καναδικές αρχές θα εφαρμόσουν ένα σύστημα παρακολούθησης και ελέγχου των εισαγωγών για να εξασφαλιστεί η αποτελεσματική πραγματοποίηση της δέσμευσης και ότι:  Α) εφόσον τα προϊόντα πληρούν τους συνήθεις όρους εισαγωγής σύμφωνα με τον καναδικό νόμο, οι καναδικές αρχές θα επιτρέπουν την εισαγωγή όλων των αποστολών βόειου κρέατος χωρίς κόκαλα, για μεταποίηση, που συνοδεύονται από τέτοια πιστοποιητικά εξαγωγής εντός των ορίων αυτών·  Β) δεν απαιτούνται παρόμοια πιστοποιητικά για την εισαγωγή του προϊόντος μόνον όταν το προϊόν αποστέλλεται από την Κοινότητα πριν από τις 28 Φεβρουαρίου 1986, και η ποσότητα του προϊόντος που εισάγεται μ' αυτόν τον τρόπο συμπεριλαμβάνεται στο όριο του 1986·  Γ) το σύστημα θα εφαρμοστεί με τρόπο που να μην εμποδίζει την πλήρη χρήση των ετήσιων ποσοτικών ορίων.  4. Η δέσμευση αυτή μπορεί να τροποποιηθεί με αμοιβαία συμφωνία.  5. Για κάθε ζήτημα που αφορά τη δέσμευση αυτή θα πραγματοποιηθούν διαβουλεύσεις με αίτηση της Κοινότητας ή των καναδικών αρχών.  6. Θα παρακαλούσα να μου επιβεβαιώσετε ότι ο ανωτέρω διακανονισμός γίνεται δεκτός από την κυβέρνησή σας.  Εξ ονόματος  του Συμβουλίου των Ευρωπαϊκών Κοινοτήτων  Β. Επιστολή της κυβέρνησης του Καναδά  Αξιότιμε κ. Αναπληρωτή Γενικέ Διευθυντή,  Έχω την τιμή να σας γνωρίσω ότι έλαβα σημερινή επιστολή σας η οποία έχει ως εξής:  «1. Αναφέρομαι στις πρόσφατες διαβουλεύσεις για τη διερεύνηση των ισχυρισμών περί επιδοτήσεως του βόειου κρέατος χωρίς κόκαλα, για μεταποίηση, που εξάγεται από την Ευρωπαϊκή Οικονομική Κοινότητα (που καλείται στο εξής "Κοινότητα") και στη συμφωνία για την ερμηνεία και εφαρμογή των άρθρων VI, XVI και ΧΧΙΙΙ της Γενικής Συμφωνίας Δασμών και Εμπορίου (που καλείται στο εξής "Κώδικας") και έχω την τιμή να σας πληροφορήσω τα ακόλουθα: η Κοινότητα θα περιορίσει την ποσότητα βόειου κρέατος χωρίς κόκαλα, για μεταποίηση, που εξάγεται από την Κοινότητα στον Καναδά με επιδοτήσεις, εφόσον αυτό γίνει δεκτό σαν δέσμευση που αναλαμβάνεται σύμφωνα με το νόμο του Καναδά περί των ειδικών μέτρων εισαγωγής, σύμφωνα με το άρθρο 4 παράγραφος 5 στοιχείο α) του Κώδικα, με την επιφύλαξη των δικαιωμάτων της Κοινότητας από τον Κώδικα. Ο ποσοτικός περιορισμός για καθένα από τα έτη 1986, 1987 και 1988 θα είναι 10 668 τόνοι.  2. Για να τηρηθεί η δέσμευση αυτή, οι αρμόδιες αρχές της Κοινότητας θα εκδώσουν πιστοποιητικά εξαγωγής μέσα στα όρια που έχουν συμφωνηθεί. Τα πιστοποιητικά αυτά θα εκδίδονται ανά τρίμηνο ώστε να εξασφαλίζονται τακτικές παραδόσεις.  3. Επιπλέον, η Κοινότητα δέχεται ότι οι καναδικές αρχές θα εφαρμόσουν ένα σύστημα παρακολούθησης ελέγχου των εισαγωγών για να εξασφαλιστεί η αποτελεσματική πραγματοποίηση της δέσμευσης και ότι:  Α) εφόσον τα προϊόντα πληρούν τους συνήθεις όρους εισαγωγής σύμφωνα με τον καναδικό νόμο, οι καναδικές αρχές θα επιτρέπουν την εισαγωγή όλων των αποστολών βόειου κρέατος χωρίς κόκαλα, για μεταποίηση, που συνοδεύονται από τέτοια πιστοποιητικά εξαγωγής εντός των ορίων αυτών·  Β) δεν απαιτούνται παρόμοια πιστοποιητικά για την εισαγωγή του προϊόντος μόνον όταν το προϊόν αποστέλλεται από την Κοινότητα πριν από τις 28 Φεβρουαρίου 1986, και η ποσότητα του προϊόντος που εισάγεται μ' αυτόν τον τρόπο συμπεριλαμβάνεται στο όριο του 1986·  Γ) το σύστημα θα εφαρμοστεί με τρόπο που να μην εμποδίζει την πλήρη χρήση των ετήσιων ποσοτικών ορίων.  4. Η δέσμευση αυτή μπορεί να τροποποιηθεί με αμοιβαία συμφωνία.  5. Για κάθε ζήτημα που αφορά τη δέσμευση αυτή θα πραγματοποιηθούν διαβουλεύσεις με αίτηση της Κοινότητας ή των καναδικών αρχών.  6. Θα παρακαλούσα να μου επιβεβαιώσετε ότι ο ανωτέρω διακανονισμός γίνεται δεκτός από την κυβέρνησή σας.»  Έχω την τιμή να σας γνωρίσω ότι ο διακανονισμός αυτός γίνεται δεκτός από την κυβέρνηση του Καναδά.  Εξ ονόματος  της κυβέρνησης του Καναδά


title: 2011/15/ΕΕ: Απόφαση της Ευρωπαϊκής Κεντρικής Τράπεζας, της 20ής Δεκεμβρίου 2010 , σχετικά με το άνοιγμα λογαριασμών για την επεξεργασία πληρωμών συνδεόμενων με δάνεια του EFSF σε κράτη μέλη με νόμισμα το ευρώ (ΕΚΤ/2010/31)

text:
               14.1.2011

               EL

               Επίσημη Εφημερίδα της Ευρωπαϊκής Ένωσης

               L 10/7

         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 20ής Δεκεμβρίου 2010
   σχετικά με το άνοιγμα λογαριασμών για την επεξεργασία πληρωμών συνδεόμενων με δάνεια του EFSF σε κράτη μέλη με νόμισμα το ευρώ
   (ΕΚΤ/2010/31)
   (2011/15/ΕΕ)
   Η ΕΚΤΕΛΕΣΤΙΚΗ ΕΠΙΤΡΟΠΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας, και ιδίως τα άρθρα 17 και 21,
   Εκτιμώντας τα ακόλουθα:

               (1)

               Σύμφωνα με το άρθρο 17 του καταστατικού του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας (εφεξής το «καταστατικό του ΕΣΚΤ») για τη διεξαγωγή των εργασιών της, η Ευρωπαϊκή Κεντρική Τράπεζα (ΕΚΤ) μπορεί να ανοίγει λογαριασμούς υπέρ πιστωτικών ιδρυμάτων, δημόσιων οργανισμών και άλλων φορέων της αγοράς.

               (2)

               Σύμφωνα με το άρθρο 21.1 και 21.2 του καταστατικού του ΕΣΚΤ, η ΕΚΤ μπορεί να ενεργεί ως δημοσιονομικός αντιπρόσωπος θεσμικών και λοιπών οργάνων ή οργανισμών της Ένωσης, κεντρικών διοικήσεων, περιφερειακών, τοπικών ή άλλων δημόσιων αρχών, άλλων οργανισμών δημοσίου δικαίου ή δημόσιων επιχειρήσεων των κρατών μελών.

               (3)

               Σύμφωνα με το άρθρο 1 παράγραφος 2 της απόφασης ΕΚΤ/2007/7 της 24ης Ιουλίου 2007 σχετικά με τους όρους και τις προϋποθέσεις του TARGET2-EKT (1), η ΕΚΤ μπορεί να αποδέχεται ως πελάτες κεντρικές τράπεζες.

               (4)

               Γίνεται μνεία της συμφωνίας-πλαίσιο για το EFSF μεταξύ των κρατών μελών με νόμισμα το ευρώ και του European Financial Stability Facility, Société Anonyme (EFSF) που αποτελεί συσταθείσα στο Λουξεμβούργο ανώνυμη εταιρεία με μετόχους τα κράτη μέλη με νόμισμα το ευρώ. Η συμφωνία-πλαίσιο για το EFSF τέθηκε σε ισχύ και κατέστη δεσμευτική στις 4 Αυγούστου 2010.

               (5)

               Βάσει της συμφωνίας-πλαίσιο για το EFSF και σύμφωνα με τον εσωτερικό κανονισμό του EFSF, το τελευταίο παρέχει χρηματοδότηση με τη μορφή συμφωνιών δανειακής διευκόλυνσης (εφεξής οι «συμφωνίες δανειακής διευκόλυνσης») σε κράτη μέλη με νόμισμα το ευρώ που αντιμετωπίζουν οικονομικές δυσκολίες και έχουν συνάψει με την Ευρωπαϊκή Επιτροπή μνημόνιο συνεννόησης το οποίο θέτει συγκεκριμένες προϋποθέσεις ως προς την εφαρμοστέα πολιτική τους.

               (6)

               Το άρθρο 3 παράγραφος 5 της συμφωνίας-πλαίσιο για το EFSF ορίζει ότι η εκταμίευση του δανείου που χορηγείται από το EFSF σε κράτος μέλος με νόμισμα το ευρώ θα πραγματοποιείται μέσω των λογαριασμών του EFSF και του οικείου κράτους μέλους δανειολήπτη οι οποίοι έχουν ανοιχθεί στην ΕΚΤ για τους σκοπούς των συμφωνιών δανειακής διευκόλυνσης. Η απόφαση ΕΚΤ/2010/15 της 21ης Σεπτεμβρίου 2010 σχετικά με τη διαχείριση δανείων του EFSF προς κράτη μέλη με νόμισμα το ευρώ (2) θεσπίζει διατάξεις σχετικά με το άνοιγμα στην ΕΚΤ λογαριασμού μετρητών στο όνομα του EFSF για την εκτέλεση των συμφωνιών δανειακής διευκόλυνσης.

               (7)

               Η εξόφληση βάσει των συμφωνιών δανειακής διευκόλυνσης θα διενεργείται μέσω λογαριασμών μετρητών που ανοίγονται στην ΕΚΤ στο όνομα της εθνικής κεντρικής τράπεζας (ΕθνΚΤ) του οικείου κράτους μέλους δανειολήπτη.

               (8)

               Είναι αναγκαία η θέσπιση διατάξεων σχετικά με τους λογαριασμούς μετρητών που πρόκειται να ανοιχθούν στην ΕΚΤ στο όνομα της ΕθνΚΤ του οικείου κράτους μέλους δανειολήπτη για την εκτέλεση των συμφωνιών δανειακής διευκόλυνσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Άνοιγμα λογαριασμών μετρητών
   Η ΕΚΤ δύναται, κατόπιν αιτήματος της ΕθνΚΤ κράτους μέλους δανειολήπτη, να ανοίγει λογαριασμούς μετρητών στο όνομα της εν λόγω ΕθνΚΤ για την επεξεργασία πληρωμών συνδεόμενων με συμφωνία δανειακής διευκόλυνσης (εφεξής ο «λογαριασμός μετρητών ΕθνΚΤ»).
   Άρθρο 2
   Αποδοχή πληρωμών στο πλαίσιο των λογαριασμών μετρητών
   Ο λογαριασμός μετρητών ΕθνΚΤ χρησιμοποιείται μόνο για την επεξεργασία πληρωμών συνδεόμενων με συμφωνία δανειακής διευκόλυνσης.
   Άρθρο 3
   Αποδοχή οδηγιών
   Σε σχέση με το λογαριασμό μετρητών ΕθνΚΤ, η ΕΚΤ αποδέχεται οδηγίες μόνο από την ΕθνΚΤ που είναι κάτοχος του λογαριασμού.
   Άρθρο 4
   Υπόλοιπο των λογαριασμών μετρητών
   Ουδέποτε παραμένουν ποσά σε χρέωση λογαριασμού μετρητών ΕθνΚΤ. Ως εκ τούτου, από τους εν λόγω λογαριασμούς δεν πραγματοποιούνται πληρωμές πέραν του ποσού που παραμένει σε πίστωση των λογαριασμών αυτών.
   Άρθρο 5
   Τόκοι
   Η ΕΚΤ καταβάλλει ποσό τόκων επί του υπολοίπου που παραμένει σε πίστωση λογαριασμού ΕθνΚΤ, το οποίο υπολογίζεται με επιτόκιο ίσο με το επιτόκιο της διευκόλυνσης αποδοχής καταθέσεων που εφαρμόζει η ΕΚΤ, βάσει του πραγματικού αριθμού ημερών και του έτους των 360 ημερών.
   Άρθρο 6
   Έναρξη ισχύος
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Φρανκφούρτη, 20 Δεκεμβρίου 2010.

            Ο Πρόεδρος της ΕΚΤ

         Jean-Claude TRICHET

      (1)  ΕΕ L 237 της 8.9.2007, σ. 71.

      (2)  ΕΕ L 253 της 28.9.2010, σ. 58.


Avis juridique important

|

32000D0464

2000/464/ΕΚ: Απόφαση του Συμβουλίου, της 29ης Ιουνίου 2000, σχετικά με την υπογραφή, εξ ονόματος της Ευρωπαϊκής Κοινότητας, της συμφωνίας υπό μορφήν ανταλλαγής επιστολών που τροποποιεί τη συμφωνία μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για το εμπόριο κλωστοϋφαντουργικών προϊόντων και ειδών ένδυσης και την προσωρινή εφαρμογή της

Επίσημη Εφημερίδα αριθ. L 190 της 27/07/2000 σ. 0001 - 0001

Απόφαση του Συμβουλίουτης 29ης Ιουνίου 2000σχετικά με την υπογραφή, εξ ονόματος της Ευρωπαϊκής Κοινότητας, της συμφωνίας υπό μορφήν ανταλλαγής επιστολών που τροποποιεί τη συμφωνία μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για το εμπόριο κλωστοϋφαντουργικών προϊόντων και ειδών ένδυσης και την προσωρινή εφαρμογή της(2000/464/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτη πρόταση,την πρόταση της Επιτροπής,Εκτιμώντας τα ακόλουθα:(1) Η Επιτροπή διαπραγματεύτηκε, εξ ονόματος της Ευρωπαϊκής Κοινότητας, συμφωνία υπό μορφήν ανταλλαγής επιστολών που τροποποιεί τη συμφωνία μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για το εμπόριο κλωστοϋφαντουργικών προϊόντων και ειδών ένδυσης, εφεξής αποκαλούμενη "συμφωνία υπό μορφήν ανταλλαγής επιστολών", με τη Σοσιαλιστική Δημοκρατία του Βιεντάμ.(2) Η συμφωνία υπό μορφήν ανταλλαγής επιστολών, η οποία μονογραφήθηκε στις 31 Μαρτίου 2000, θα πρέπει να υπογραφεί εξ ονόματος της Κοινότητας.(3) Η συμφωνία υπό μορφήν ανταλλαγής επιστολών ενδείκνυται να εφαρμοστεί προσωρινά από την 1η Ιουλίου 2000, εν αναμονή της ολοκλήρωσης των αναγκαίων διαδικασιών για την επίσημη σύναψη της, υπό την επιφύλαξη της αμοιβαιότητας,ΑΠΟΦΑΣΙΖΕΙ:Άρθρο 1Η υπογραφή της συμφωνίας υπό μορφήν ανταλλαγής επιστολών που τροποποιεί τη συμφωνία μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για το εμπόριο κλωστοϋφαντουργικών προϊόντων και ειδών ένδυσης εγκρίνεται εξ ονόματος της Κοινότητας, υπό την επιφύλαξη της απόφασης του Συμβουλίου σχετικά με τη σύναψη της εν λόγω συμφωνίας.Το κείμενο της εν λόγω συμφωνίας επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία υπό μορφήν ανταλλαγής επιστολών, εξ ονόματος της Κοινότητας, υπό την επιφύλαξη της σύναψής της.Άρθρο 3Η συμφωνία υπό μορφήν ανταλλαγής επιστολών εφαρμόζεται προσωρινά από την 1η Ιουλίου 2000, εν αναμονή της ολοκλήρωσης των αναγκαίων διαδικασιών για τη σύναψή της, υπό την επιφύλαξη της αμοιβαιότητας.Άρθρο 4Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Παράγει αποτελέσματα από την ημερομηνία της δημοσίευσής της.Λουξεμβούργο, 29 Ιουνίου 2000.Για το ΣυμβούλιοΟ ΠρόεδροςM. Arcanjo


title: Απόφαση του Συμβουλίου της 8ης Μαρτίου 1993 για τη σύναψη από την Ευρωπαϊκή Οικονομική Κοινότητα της ενδιάμεσης συμφωνίας, σχετικά με το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Ρουμανίας, αφετέρου

text:
2. 4. 93                           Επίσημη Εφημερίδα των Ευρωπαϊκών Κοινοτήτων                                   Αριθ. L 81 / 1
                                                              II
                             (Πράξεις ytoc την ιοχν των οποίων δεν απαιτείται όημοσίενοη)
                                                 ΣΥΜΒΟΥΛΙΟ
                                            ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                  της 8ης Μαρτίου 1993
         για τη σύναψη αχό την Ευρωπαϊκή Οικονομική Κοινότητα της ενδιάμεσης συμφωνίας σχετική με το
         εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής
                        Κοινότητας Άνθρακα και Χάλυβα, αφενός, και της Ρουμανίας, αφετέρου
                                                       (93/ 186/ EOK)
         ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
         Έχοντας υπόψη :
          τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
          την πρόταση της Επιτροπής,
         τη γνώμη του Ευρωπαϊκού Κοινοβουλίου (!),
          Εκτιμώντας ότι, εν αναμονή της ενάρξεως ισχύος της ευρωπαϊκής συμφωνίας που υπογράφηκε στις
          Βρυξέλλες την ίη Φεβρουαρίου 1993, είναι αναγκαίο να εγκριθεί η ενδιάμεση συμφωνία σχετικά με
          το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρω
          παϊκής Κοινότητας 'Ανθρακα και Χάλυβα, αφενός, και της Ρουμανίας, αφετέρου, η οποία υπογρά
         φηκε στις Βρυξέλλες την αυτή ημερομηνία,
         ΑΠΟΦΑΣΙΖΕΙ :
                                                          Άράρο 1
          Εγκρίνονται, εξ ονόματος της Ευρωπαϊκής Οικονομικής Κοινότητας, η ενδιάμεση συμφωνία, σχε
         τικά με το εμπόριο και εμπορικά θέματα, μεταξύ της Ευρωπαϊκής Οικονομικής Κοινότητας και της
         Ευρωπαϊκής Κοινότητας Άνθρακα και Χάλυβα, αφενός, και της Ρουμανίας, αφετέρου, σχετικά με το
         εμπόριο και εμπορικά θέματα, καθώς και τα παραρτήματα, τα προωτόκολλα, οι ανταλλαγές επι
         στολών και οι δηλώσεις της.
         Τα κείμενα αυτά επισυνάπτονται στην παρούσα απόφαση.
                                                          Άράρο 2
         O Πρόεδρος του Συμβουλίου προβαίνει στη γνωστοποίηση που προβλέπεται στο άρθρο 51 της ενδιά
         μεσης συμφωνίας εξ ονόματος της Ευρωπαϊκής Οικονομικής Κοινότητας.
         Βρυξέλλες, 8 Μαρτίου 1993.
                                                                                Για το Συμβούλιο
                                                                                O Πρόεδρος
                                                                                N. HELVEG PETERSEN
         (') Γνώμη που διατυπώθηκε στις 12 Φεβρουαρίου 1993 (δεν έχει ακόμα δημοσιευθεί στην Επίσημη Εφημερίδα).


title: Απόφαση (ΕΕ) 2015/268 του Συμβουλίου, της 17ης Δεκεμβρίου 2014 , σχετικά με την εξ ονόματος της Ευρωπαϊκής Ένωσης υπογραφή και προσωρινή εφαρμογή, του πρωτοκόλλου της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας του Λιβάνου σχετικά με τις γενικές αρχές που διέπουν τη συμμετοχή της Δημοκρατίας του Λιβάνου σε προγράμματα της Ένωσης

text:
               20.2.2015

               EL

               Επίσημη Εφημερίδα της Ευρωπαϊκής Ένωσης

               L 47/1

         ΑΠΌΦΑΣΗ (ΕΕ) 2015/268 ΤΟΥ ΣΥΜΒΟΥΛΊΟΥ
   της 17ης Δεκεμβρίου 2014
   σχετικά με την εξ ονόματος της Ευρωπαϊκής Ένωσης υπογραφή και προσωρινή εφαρμογή, του πρωτοκόλλου της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας του Λιβάνου σχετικά με τις γενικές αρχές που διέπουν τη συμμετοχή της Δημοκρατίας του Λιβάνου σε προγράμματα της Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 212 σε συνδυασμό με το άρθρο 218 παράγραφοι 5 και 7,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 18 Ιουνίου 2007, το Συμβούλιο εξουσιοδότησε την Επιτροπή να διαπραγματευθεί πρωτόκολλο της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου (1), για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας του Λιβάνου σχετικά με τις γενικές αρχές που διέπουν τη συμμετοχή της Δημοκρατίας του Λιβάνου στα προγράμματα της Ένωσης («το πρωτόκολλο»).

               (2)

               Οι διαπραγματεύσεις έχουν ολοκληρωθεί.

               (3)

               Στόχος του πρωτοκόλλου είναι ο καθορισμός των χρηματοοικονομικών και τεχνικών κανόνων που θα επιτρέψουν τη συμμετοχή της Δημοκρατίας του Λιβάνου σε ορισμένα προγράμματα της Ένωσης. Το οριζόντιο πλαίσιο που δημιουργείται με το πρωτόκολλο καθορίζει αρχές για την οικονομική, χρηματοοικονομική και τεχνική συνεργασία και επιτρέπει στη Δημοκρατία του Λιβάνου να λαμβάνει ενίσχυση, ιδίως χρηματοδοτική, από την Ένωση βάσει των ανωτέρω προγραμμάτων. Το πλαίσιο αυτό εφαρμόζεται μόνο σε ενωσιακά προγράμματα που θεσπίστηκαν με νομικές πράξεις οι οποίες προβλέπουν τη δυνατότητα συμμετοχής της Δημοκρατίας του Λιβάνου. Ως εκ τούτου, η υπογραφή και η προσωρινή εφαρμογή του πρωτοκόλλου δεν συνεπάγονται άσκηση αρμοδιοτήτων δυνάμει των διαφόρων τομεακών πολιτικών, οι οποίες ασκούνται κατά τη θέσπιση των προγραμμάτων.

               (4)

               Το πρωτόκολλο θα πρέπει να υπογραφεί εξ ονόματος της Ένωσης και θα πρέπει να εφαρμοστεί σε προσωρινή βάση εν αναμονή της ολοκλήρωσης των αναγκαίων διαδικασιών σύναψής του,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η εξ ονόματος της Ένωσης υπογραφή του πρωτοκόλλου της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας του Λιβάνου, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας του Λιβάνου σχετικά με τις γενικές αρχές που διέπουν τη συμμετοχή της Δημοκρατίας του Λιβάνου στα προγράμματα της Ένωσης εγκρίνεται με την επιφύλαξη της σύναψης του πρωτοκόλλου.
   Το κείμενο του πρωτοκόλλου επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουδιοδοτείται να ορίσει το ή τα πρόσωπα τα αρμόδια να υπογράψουν το πρωτόκολλο εξ ονόματος της `Ενωσης.
   Άρθρο 3
   Το πρωτόκολλο εφαρμόζεται σε προσωρινή βάσηαπό την υπογραφή του (2), εν αναμονή της ολοκλήρωσης των απαραίτητων για τη σύναψή του διαδικασιών.
   Άρθρο 4
   Η Επιτροπή εξουσιοδοτείται να ορίσει, εξ ονόματος της Ένωσης, τους ειδικούς όρους και τις προϋποθέσεις που ισχύουν για τη συμμετοχή του Λιβάνου σε κάθε μεμονωμένο ενωσιακό πρόγραμμα, συμπεριλαμβανομένης της καταβλητέας χρηματοδοτικής συνεισφοράς. Η Επιτροπή τηρεί ενήμερη την αρμόδια ομάδα εργασίας του Συμβουλίου.
   Άρθρο 5
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 17 Δεκεμβρίου 2014.

            Για το Συμβούλιο

            Ο Πρόεδρος

         G. L. GALLETTI

      (1)  ΕΕ L 143 της 30.5.2006, σ. 2.

      (2)  Η ημερομηνία υπογραφής δημοσιεύεται στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: Απόφαση (ΚΕΠΠΑ) 2016/1136 του Συμβουλίου, της 12ης Ιουλίου 2016, σχετικά με την ενημέρωση και τροποποίηση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας και για την κατάργηση της απόφασης (ΚΕΠΠΑ) 2015/2430

text:
               13.7.2016

               EL

               Επίσημη Εφημερίδα της Ευρωπαϊκής Ένωσης

               L 188/21

         ΑΠΌΦΑΣΗ (ΚΕΠΠΑ) 2016/1136 ΤΟΥ ΣΥΜΒΟΥΛΊΟΥ
   της 12ης Ιουλίου 2016
   σχετικά με την ενημέρωση και τροποποίηση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας και για την κατάργηση της απόφασης (ΚΕΠΠΑ) 2015/2430
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 27 Δεκεμβρίου 2001, το Συμβούλιο υιοθέτησε την κοινή θέση 2001/931/ΚΕΠΠΑ (1).

               (2)

               Στις 21 Δεκεμβρίου 2015, το Συμβούλιο εξέδωσε την απόφαση (ΚΕΠΠΑ) 2015/2430 (2) για την ενημέρωση και τροποποίηση του καταλόγου των προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ («κατάλογος»).

               (3)

               Σύμφωνα με το άρθρο 1 παράγραφος 6 της κοινής θέσης 2001/931/ΚΕΠΠΑ, τα ονόματα των προσώπων, ομάδων και οντοτήτων που περιλαμβάνονται στον κατάλογο πρέπει να επανεξετάζονται τακτικά, προκειμένου να διασφαλίζεται ότι δικαιολογείται η διατήρησή τους σε αυτόν.

               (4)

               Η παρούσα απόφαση παραθέτει το αποτέλεσμα της επανεξέτασης την οποία διεξήγαγε το Συμβούλιο όσον αφορά τα πρόσωπα, τις ομάδες και τις οντότητες έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ.

               (5)

               Το Συμβούλιο επιβεβαίωσε ότι οι αρμόδιες αρχές όπως αναφέρονται στο άρθρο 1 παράγραφος 4 της κοινής θέσης 2001/931/ΚΕΠΠΑ έλαβαν αποφάσεις σύμφωνα με τις οποίες όλα τα πρόσωπα, ομάδες και οντότητες του καταλόγου ενέχονται σε τρομοκρατικές πράξεις κατά την έννοια του άρθρου 1 παράγραφοι 2 και 3 της κοινής θέσης 2001/931/ΚΕΠΠΑ. Το Συμβούλιο κατέληξε επίσης στο συμπέρασμα ότι τα πρόσωπα, ομάδες και οντότητες έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ θα πρέπει να συνεχίσουν να υπόκεινται στα ειδικά περιοριστικά μέτρα που προβλέπονται στα εν λόγω άρθρα.

               (6)

               Ο κατάλογος θα πρέπει να επικαιροποιηθεί αναλόγως και η απόφαση (ΚΕΠΠΑ) 2015/2430 θα πρέπει να καταργηθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κατάλογος των προσώπων, ομάδων και οντοτήτων έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ παρατίθεται στο παράρτημα της παρούσας απόφασης.
   Άρθρο 2
   Η απόφαση (ΚΕΠΠΑ) 2015/2430 καταργείται.
   Άρθρο 3
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 12 Ιουλίου 2016.

            Για το Συμβούλιο

            Ο Πρόεδρος

         P. KAŽIMÍR

      (1)  Κοινή θέση 2001/931/ΚΕΠΠΑ του Συμβουλίου, της 27ης Δεκεμβρίου 2001, για την εφαρμογή ειδικών μέτρων για την καταπολέμηση της τρομοκρατίας (ΕΕ L 344 της 28.12.2001, σ. 93).

      (2)  Απόφαση (ΚΕΠΠΑ) 2015/2430 του Συμβουλίου, της 21ης Δεκεμβρίου 2015, σχετικά με την ενημέρωση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας και σχετικά με την κατάργηση της απόφασης (ΚΕΠΠΑ) 2015/1334 (ΕΕ L 334 της 22.12.2015, σ. 18).

      ΠΑΡΑΡΤΗΜΑ

         ΚΑΤΑΛΟΓΟΣ ΤΩΝ ΠΡΟΣΩΠΩΝ, ΟΜΑΔΩΝ ΚΑΙ ΟΝΤΟΤΗΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1

      I.   ΠΡΟΣΩΠΑ

                  1.

                  ABDOLLAHI Hamed (άλλως Mustafa Abdullahi), γεννήθηκε στις 11 Αυγούστου 1960 στο Ιράν. Αριθ. διαβατηρίου: D9004878.

                  2.

                  AL-NASSER, Abdelkarim Hussein Mohamed, γεννήθηκε στο Al Ihsa (Σαουδική Αραβία), υπήκοος Σαουδικής Αραβίας.

                  3.

                  AL YACOUB, Ibrahim Salih Mohammed, γεννήθηκε στις 16.10.1966 στο Tarut (Σαουδική Αραβία), υπήκοος Σαουδικής Αραβίας.

                  4.

                  ARBABSIAR Manssor (άλλως Mansour Arbabsiar), γεννήθηκε στις 6 ή 15 Μαρτίου 1955 στο Ιράν. Ιρανός και Αμερικανός υπήκοος. Αριθ. διαβατηρίου: C2002515 (Ιράν), αριθ. διαβατηρίου: 477845448 (ΗΠΑ). Αριθ. δελτίου ταυτότητας: 07442833, ημερομηνία λήξης 15 Μαρτίου 2016 (δίπλωμα οδήγησης των ΗΠΑ).

                  5.

                  BOUYERI, Mohammed (άλλως Abu ZUBAIR ή SOBIAR ή Abu ZOUBAIR), γεννήθηκε στις 8.3.1978 στο Άμστερνταμ (Κάτω Χώρες) — μέλος της «Hofstadgroep».

                  6.

                  IZZ-AL-DIN, Hasan (άλλως GARBAYA, Ahmed ή SA-ID ή SALWWAN, Samir), Λίβανος, γεννήθηκε το 1963 στον Λίβανο, υπήκοος Λιβάνου.

                  7.

                  MOHAMMED, Khalid Shaikh (άλλως ALI, Salem ή BIN KHALID, Fahd Bin Abdallah ή HENIN, Ashraf Refaat Nabith ή WADOOD, Khalid Abdul), γεννήθηκε στις 14.4.1965 ή 1.3.1964 στο Πακιστάν, αριθ. διαβατηρίου 488555.

                  8.

                  SHAHLAI Abdul Reza (άλλως Abdol Reza Shala'i ή Abd-al Reza Shalai ή Abdorreza Shahlai ή Abdolreza Shahla'i ή Abdul-Reza Shahlaee ή Hajj Yusef ή Haji Yusif ή Hajji Yasir ή Hajji Yusif ή Yusuf Abu-al-Karkh), γεννήθηκε περί το 1957 στο Ιράν. Διευθύνσεις: 1) Kermanshah, Ιράν, 2) Στρατιωτική βάση Mehran, επαρχία Ilam, Ιράν.

                  9.

                  SHAKURI Ali Gholam, γεννήθηκε περί το 1965 στην Τεχεράνη (Ιράν).

                  10.

                  SOLEIMANI Qasem (άλλως Ghasem Soleymani ή Qasmi Sulayman ή Qasem Soleymani ή Qasem Solaimani ή Qasem Salimani ή Qasem Solemani ή Qasem Sulaimani ή Qasem Sulemani), γεννήθηκε στις 11 Μαρτίου 1957 στο Ιράν. Ιρανός υπήκοος. Αριθ. διαβατηρίου: 008827 (διπλωματικό διαβατήριο του Ιράν), εκδόθηκε το 1999. Αξίωμα: Υποστράτηγος.

            II.   ΟΜΑΔΕΣ ΚΑΙ ΟΝΤΟΤΗΤΕΣ

                  1.

                  «Οργάνωση Abu Nidal» — «ANO» (άλλως «Επαναστατικό Συμβούλιο Φατάχ» ή «Αραβικές Επαναστατικές Ταξιαρχίες» ή «Μαύρος Σεπτέμβρης» ή «Επαναστατική Οργάνωση Σοσιαλιστών Μουσουλμάνων»).

                  2.

                  Ταξιαρχία Μαρτύρων του Al-Aqsa.

                  3.

                  Al-Aqsa e.V.

                  4.

                  «Babbar Khalsa».

                  5.

                  «Κομμουνιστικό Κόμμα Φιλιππίνων», στο οποίο συμπεριλαμβάνεται ο «Νέος Λαϊκός Στρατός» («NPA») των Φιλιππίνων.

                  6.

                  «Gama'a al-Islamiyya» (άλλως «Al-Gama'a al-Islamiyya») («Ισλαμική Ομάδα» — «IG»).

                  7.

                  «İslami Büyük Doğu Akıncılar Cephesi» — «IBDA-C» («Μέγα Ισλαμικό Μέτωπο των Πολεμιστών της Ανατολής»).

                  8.

                  «Χαμάς», συμπεριλαμβανομένης της οργάνωσης «Hamas-Izz al-Din al-Qassem».

                  9.

                  «Στρατιωτική πτέρυγα της Χεζμπολάχ» («Hizballah Military Wing»), (άλλως «Hezbollah Military Wing» ή «Hizbullah Military Wing» ή «Hizbollah Military Wing» ή «Hezballah Military Wing» ή «Hisbollah Military Wing» ή «Hizbu'llah Military Wing» ή «Hizb Allah Military Wing» ή «Συμβούλιο της Τζιχάντ» («Jihad Council») (και όλες οι μονάδες που δίνουν αναφορά σε αυτήν, συμπεριλαμβανομένου του Οργανισμού Εξωτερικής Ασφάλειας)).

                  10.

                  «Hizbul Mujahideen» — «ΗΜ».

                  11.

                  Hofstadgroep.

                  12.

                  «Khalistan Zindabad Force» («Δύναμη Κομάντο του Χαλιστάν») — «KZF».

                  13.

                  «Εργατικό Κόμμα του Κουρδιστάν» — «PKK» (άλλως «KADEK» ή «KONGRA-GEL»).

                  14.

                  «Τίγρεις για την Απελευθέρωση του Ταμίλ Ιλάμ» — «LTTE».

                  15.

                  «Ejército de Liberación Nacional» («Εθνικός Απελευθερωτικός Στρατός»).

                  16.

                  «Παλαιστινιακή Ισλαμική Τζιχάντ» — «PIJ».

                  17.

                  «Λαϊκό Μέτωπο για την Απελευθέρωση της Παλαιστίνης» — «PFLP».

                  18.

                  «Λαϊκό Μέτωπο για την Απελευθέρωση της Παλαιστίνης — Γενική Διοίκηση» (άλλως «PFLP — General Command»).

                  19.

                  «Fuerzas armadas revolucionarias de Colombia» — «FARC» («Επαναστατικές Ένοπλες Δυνάμεις της Κολομβίας»).

                  20.

                  «Devrimci Halk Kurtuluș Partisi-Cephesi» — «DHKP/C» (άλλως «Devrimci Sol») («Επαναστατική Αριστερά») ή «Dev Sol» («Επαναστατικός Λαϊκός Απελευθερωτικός Στρατός/Μέτωπο/Κόμμα»).

                  21.

                  «Sendero Luminoso» — «SL» («Φωτεινό Μονοπάτι»).

                  22.

                  «Teyrbazen Azadiya Kurdistan» — «TAK» (άλλως «Γεράκια της Λευτεριάς του Κουρδιστάν»).